Češke željeznice
Češke željeznice (češki: České dráhy) ili skraćeno ČD su glavni željeznički operater u Češkoj. Kompanija je osnovana 1993. godine, nakon disolucije Čehoslovačke, i smatra se nasljednikom bivše čehoslovačke državne željeznice. Članica je međunarodne željezničke unije (UIC) (UIC broj za Češku Republiku je 54), Zajednice evropskih željeznica i Organizacije za saradnju u oblasti željeznica (Azija i Evropa). Konsolidirani prihod željeznice u 2014. godini iznosio je 33 milijarde čeških kruna. Prihodi od putničkog transporta su iznosili 21 milijardu dok su prihodi od teretnog saobraćaja dostigli iznos od 12 milijardi kruna. Sa 24.000 zaposlenih, ČD grupa je peto preduzeće po broju zaposlenih u Češkoj. Do 1. jula 2008. godine, Češke željeznice su bile najveći poslodavac u Češkoj Republici. Nakon što su redovno poslovale sa gubitkom i zahtjeva za vladinim subvencijama, željeznice su svoju prvu uspješnu poslovnu godinu ostvarile 2007. iako još primaju vladine subvencije.